stanford-oval/wikipedia huggingface dataset:
Siloneula

| Siloneula |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Putkisuukalat Syngnathiformes
Heimo::  Merineulat Syngnathidae
Suku::  Nerophis
Laji::  ophidion
Kaksiosainen nimi
 Nerophis ophidion  (Linnaeus, 1758) 
Katso myös
   Siloneula Wikispeciesissä   Siloneula Commonsissa 
Infobox OKNimi-testi OKIUCN-testi OK: 
Siloneula (Nerophis ophidion) on lieromainen kala. Se on 20-30 cm pitkä mutta vain noin puolen sentin levyinen. Väriltään siloneula on vihreä ja vatsasta kellertävä. Naaraalla on myös vaaleansinistä kirjailua kyljissä. Siloneulan ainoa evä on pieni selkäevä, jonka avulla kala pystyy liikkumaan hitaasti. Uidessaan se kiemurtelee koko ruumiillaan. Rantavesien suurlevät ja muukin vesikasvillisuus tarjoaa suojaisia paikkoja hidasliikkeisille siloneuloille.
Siloneulat kutevat heinäkuussa. Värikkään kutuasun omaava naaras kiinnittää mätimunat monimutkaisten kutumenojen saattelemina koiraan huolehdittavaksi sen vatsaan.
Siloneulaa tavataan kaikilla Suomen rannikoilla Oulun korkeudelle asti. Se piileskelee usein levien, varsinkin rakkolevän joukossa, josta se saattaa joutua vahingossa kalastajan verkkoon. Siloneula syö eläinplanktonia ja muita pikkueläimiä. Talveksi siloneulat siirtyvät syvänteisiin.
Aiheesta muualla

Nerophis ophidion (peilipalvelin) FishBase. Froese, R. & Pauly, D. (toim.). (englanniksi)
Salon seudun kuntaliitos 2009

Salo ja yhdeksän ympäröivää kuntaa yhdistettiin uudeksi Salon kaupungiksi 1. tammikuuta 2009.  Tässä Suomen suurimmassa kuntaliitoksessa olivat mukana Salon lisäksi Halikko, Kiikala, Kisko, Kuusjoki, Muurla, Pertteli, Perniö, Suomusjärvi ja Särkisalo. Uusi Salo kattaa lähes koko Salon seutukunnan lukuun ottamatta Someroa, joka jättäytyi pois kuntaliitoshankkeesta.
Kuntaliitosta oli selvittämässä sisäasiainministeriön asettama kuntajakoselvittäjä Arto Koski, jonka esityksen mukaan liitos toteutetaan. Uusi Salo otti vaakunakseen Halikon vaakunan.
Uuden Salon naapurikunnat ovat Somero, Lohja, Raasepori, Kemiönsaari, Sauvo, Paimio, Marttila ja Koski Tl.
Liitosprosessi

Salon seudun kuntien yhdistyminen alkoi kesällä 2006 esiselvityksellä, jonka mukaan koko Salon seutukunnan olisi hyvä yhdistyä yhdeksi kunnaksi. Somero jättäytyi esiselvityksen jälkeen suunnittelusta pois katsoessaan jäävänsä uuden kunnan syrjäseuduksi.
Kymmenen kuntaa jatkoi liitosselvittelyä ja marraskuussa 2006 sisäasiainministeriön asettama kuntajakoselvittäjä Arto Koski alkoi rakentaa esitystä. Koski sai esityksensä suur-Salosta valmiiksi toukokuussa 2007, ja kunnat äänestivät sen toteuttamisesta seuraavassa kuussa. Uusi Salo sai valtiolta porkkanarahaa 17 miljoonaa euroa, jotka oli tarkoitus käyttää liitoksen kustannusten kattamiseen, sekä peruspalveluiden tehostamiseen.
Valtioneuvosto päätti kuntaliitoksesta 22. marraskuuta 2007.
Äänestys liitoksesta

Äänestys kuntaliitoksesta järjestettiin 11. kesäkuuta 2007. Kiikalassa, Kiskossa, Kuusjoella, Muurlassa, Perttelissä, Suomusjärvellä ja Särkisalossa kuntaliitos hyväksyttiin kunnanvaltuustoissa yksimielisesti. Salossa liitosta kannatti 39 valtuutettua 43:sta ja Perniössä 24 valtuutettua 27:stä. Tiukin äänestys oli Halikossa, jossa 24 oli liitoksen kannalla ja 11 vastaan.
| 0 | 1 | 2 |
| --- | --- | --- |
| Kunta | Puolesta | Vastaan |
| Halikko | 24 | 11 |
| Kiikala | 17 | - |
| Kisko | 17 | - |
| Kuusjoki | 17 | - |
| Muurla | 17 | - |
| Perniö | 24 | 3 |
| Pertteli | 21 | - |
| Salo | 39 | 4 |
| Suomusjärvi | 17 | - |
| Särkisalo | 17 | - |
| Yhteensä | 210 | 18 |
Uusi Salo lukuina

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kunta | väkiluku  | maapinta-ala  | väestötiheys | vesipinta-ala  | pinta-ala  | kunnallisvero  |
| Halikko | 9 788 | 357,59 km² | 27,37 as./km² | 24,21 km² | 381,8 km² | 18,5 % |
| Kiikala | 1 813 | 239,78 km² | 7,56 as./km² | 5,52 km² | 245,3 km² | 18,5 % |
| Kisko | 1 828 | 251,85 km² | 7,26 as./km² | 32,57 km² | 284,42 km² | 19 % |
| Kuusjoki | 1 724 | 122,54 km² | 14,07 as./km² | 0,19 km² | 122,73 km² | 18,5 % |
| Muurla | 1 562 | 79,87 km² | 19,56 as./km² | 3,18 km² | 83,05 km² | 17,75 % |
| Perniö | 5 903 | 397,27 km² | 14,86 as./km² | 21,85 km² | 419,12 km² | 19,75 % |
| Pertteli | 4 036 | 153,9 km² | 26,22 as./km² | 2,22 km² | 156,12 km² | 19,25 % |
| Salo | 26 061 | 143,27 km² | 181,9 as./km² | 3,76 km² | 147,03 km² | 18 % |
| Suomusjärvi | 1 330 | 159,29 km² | 8,35 as./km² | 17,19 km² | 176,48 km² | 18,75 % |
| Särkisalo | 742 | 81,72 km² | 9,08 as./km² | 70,6 km² | 152,32 km² | 17,75 % |
| Uusi Salo | 54 787 | 1 987,08 km² | 27,57 as./km² | 181,29 km² | 2 168,37 km² | 18,00 % |
Kuntaliitoksen ulkopuolelle jäi
| Somero | 9 469 | 667,89 km² | 14,18 as./km² | 29,8 km² | 697,69 km² | 18,5 % |
Aiheesta muualla

Salo2009 - Salon seudun kuntaliitoksen sivusto
Nyky-Salon alueen kuntaliitokset vuodesta 1932 vuoteen 2009.
Scream for me Finland!

| Scream for me Finland! |
| --- | --- |

Kirjailija:  Mikael Huhtamäki
Kustantaja:  Bazar
Julkaistu:  2020
Sivumäärä:  368
ISBN:  978-952-27-9658-5
Löydä lisää kirjojaKirjallisuuden teemasivulta
Scream for me Finland! - Kansainvälistä hevikeikkahistoriaa 1980-luvun Suomessa on Mikael Huhtamäen kirjoittama vuonna 2020 ilmestynyt tietokirja. Se on jatkoa vuonna 2013 julkaistulle kirjalle  Live in Finland - Kansainvälistä keikkahistoriaa Suomessa 1955-1979.
Kirja on jaettu lukuihin artisteittain, ja se kertoo arkistomateriaalien ja silminnäkijöiden tarinoiden kautta kansainvälisten hard rock ja heavy metal -yhtyeiden ja -artistien konserteista Suomessa vuosina 1980–1991. Tarkimmin on käsitelty Iron Maiden, Rainbow, Motörhead, Whitesnake, Ozzy Osbourne, Scorpions, Black Sabbath, Dio, Kiss, W.A.S.P., Mötley Crüe, Metallica, Bon Jovi, AC/DC, Judas Priest, Deep Purple, Megadeth, David Lee Roth, Alice Cooper ja Guns N' Roses.
Aiheesta muualla

Live in Finland 1955-2005 -keskusteluryhmä Facebookissa.
Scream Tracker

| Scream Tracker |
| --- | --- |
 Scream Tracker 3.21 (1994)
Kehityshistoria
Vakaa versio:  3.21 / 1994
Tiedot
Ohjelmistotyyppi:  tracker-ohjelmisto
Ohjelmointikielet:  C, assembly
Lisenssi:  
Scream Tracker on suomalaisen demoskeneryhmä Future Crew’n 1990-luvulla luoma tracker-ohjelmisto. Ohjelma oli yksi suosituimmista DOS-trackereista.[lähde? ] Scream Trackerin eri versiot ohjelmoitiin C:llä- ja assemblyllä. Ohjelmaversiot 3.0:aan asti loivat .STM-päätteisiä tiedostoja, myöhemmät .S3M. Scream Tracker 3 yleisti yli 16-kanavaisen tracker-musiikin PC:n puolella.
Ohjelman viimeisin versio on vuonna 1994 julkaistu Scream Tracker 3.21.
Scream Trackerin käyttöliittymä lainattiin myös toiseen hyvin suosittuun DOS-trackeriin, Impulse Trackeriin.
Scream Trackerin ominaisuuksiin kolmosversiosta lähtien kuului tuki 99:lle 8-bittiselle ääninäytteelle, 32:lle äänikanavalle, 99:lle patternille (tracker-musiikissa ilmenevä kappaleen moniraitaosio, tiettyyn pituuteen jaettu osa) ja 256 järjestyspaikkaa patterneille.
Ohjelma kykeni myös tuon ajan äänikorteissa yleisien OPL-piirien (OPL2, OPL3 ja OPL4) avulla toistamaan yhdeksää FM-synteesikanavaa ja tämän lisäksi vielä samanaikaisesti digitaalisia ääninäytteitä. Scream Trackerin FM-synteesimahdollisuuksia ei kuitenkaan käytetty kovinkaan yleisesti.
Ennen kaikkea Scream Trackerin .S3M-tiedostomuodon etuna Amigan MOD-formaattiin nähden olivat mahdollisuus stereokuvan luontiin (äänikanavat eivät olleet jaettuna tylysti joko täysin vasempaan tai oikeaan äänikanavaan, vaan heksanumeerisesti kyettiin määrittelemään ääninäytteelle 255 eri stereosijaintia), jopa 32 äänikanavaa (alkuperäinen MOD-formaatti tuki vain neljää), ja ääninäytteitä pystyi olemaan 31:n sijasta 99.
Aiheesta muualla

http://www.pouet.net/prod.php?which=13351
Scream Queens

| Scream Queens |
| --- | --- |

Tyyli:  musta huumori kauhukomedia mysteeri satiiri draama
Kestoaika:  42 min
Luoja(t):  Ryan Murphy Brad Falchuk Ian Brennan
Pääosissa:   Emma Roberts  Skyler Samuels  Lea Michele  Glen Powell  Diego Boneta  Abigail Breslin  Keke Palmer  Nasim Pedrad  Lucien Laviscount  Oliver Hudson  Billie Lourd  Jamie Lee Curtis 
Alkuperämaa:   Yhdysvallat
Alkuperäiskieli:  englanti
Verkko:   Fox    Fox
Esitetty:  22. syyskuuta 2015 – 20. joulukuuta 2016
Tuotantokausia:  2
Jaksoja:  23
Ikäraja:  
Tuotanto
Tuottaja(t):  Robert M. Williams Jr. Barry Berg
Vastaava(t) tuottaja(t):  Alexis Martin Woodall Ian Brennan Brad Falchuk Ryan Murphy Dante Di Loreto
Säveltäjä(t):  Mac Quayle Heather Heywood Alexis Martin Woodall
Tuotantoyhtiö(t):  20th Century Fox Television Prospect Films Ryan Murphy Productions Brad Falchuk Teley-vision
Aiheesta muualla
Virallinen sivusto
IMDb 
Scream Queens on yhdysvaltalainen kauhukomediasarja, jota esittää Fox. Sen ovat luoneet Ryan Murphy, Brad Falchuk ja Ian Brennan. Sarja kertoo yliopiston kampusta riivaavasta murhien sarjasta. Sarjassa näyttelevät muun muassa Emma Roberts, Jamie Lee Curtis, Lea Michele, Keke Palmer, Oliver Hudson, Abigail Breslin, Nick Jonas, Ariana Grande ja Skyler Samuels
Ohjelman esitys alkoi Yhdysvalloissa 22. syyskuuta 2015. Sarjasta tehtiin myös toinen kausi, joka jäi sarjan viimeiseksi.
Suomessa Scream Queens alkoi 17. maaliskuuta 2016.
Aiheesta muualla

Virallinen sivusto (englanniksi)
Scream Queens Internet Movie Databasessa (englanniksi)
Siittiöt sotapolulla

| Siittiöt sotapolulla Klamydia |
| --- | --- | --- |

Studioalbumin tiedot
 Äänitetty : elokuu 1995 Headline Studio, Tampere
 Julkaistu: 13. lokakuuta 1995
 Tuottaja(t): Klamydia, Jani Viitanen, Ari Kankaanpää
 Tyylilaji: punk, shock rock
 Kesto: 44.49
 Levy-yhtiö: Kråklund Records
Listasijoitukset
  Suomen virallinen lista: 5.
Klamydian muut julkaisut
| Himmelachtungperkele 1994 | Siittiöt sotapolulla 1995 | Lahjattomat 1995 |
Siittiöt sotapolulla on Klamydian vuonna 1995 julkaistu albumi. Albumi on yhtyeen ensimmäinen julkaisu vuosina 1995-2000 yhtyeeseen kuuluneen basistin Hannu "Hantta" Viinamäen kanssa. Albumi julkaistiin sekä CD-, että LP-formaateissa. "Mammahälytys" on cover-versio saksalaisen Die Lokalmatadore -yhtyeen kappaleesta "Schneckenalarm".
Albumi nousi Suomen virallisen listan sijalle 5. ja on myynyt kultaa.
Kappaleet

Saksaan – 2.46 (säv. Jokinen, san. Jokinen, sov. Jokinen)
Säikkyrapulakoppi – 2.36 (säv. Jokinen, san. Jokinen-Pitkäsalo, sov. Jokinen)
Siittiöt sotapolulla – 2.09 (säv. Helin, san. Helin-Pitkäsalo, sov. Helin)
Eugenin potta – 1.38 (säv. Jokinen, san. Jokinen-Pitkäsalo-Purtola, sov. Jokinen)
Hannulla on asiaa – 3.03 (säv. Helin, san. Jokinen-Pitkäsalo, sov. Helin)
Buda is best – 2.10 (säv. Jokinen, san. Jokinen-Pitkäsalo, sov. Jokinen)
E. V. V. K. – 3.21 (säv. Jokinen, san. Jokinen, sov. Jokinen)
Mihin ne kaikki katosi? – 3.13 (säv. Jokinen, san. Jokinen, sov. Jokinen)
Aitoo asiaa – 2.01 (säv. Jokinen, san. Jokinen, sov. Jokinen)
Narkkarirakkautta – 3.06 (säv. Jokinen, san. Jokinen-Pitkäsalo, sov. Jokinen)
Putkella – 2.29 (säv. Jokinen, san. Jokinen, sov. Jokinen)
Käpykyttä – 2.40 (säv. Helin, san. Pitkäsalo, sov. Helin)
Mammahälytys (Schneckenalarm) – 2.36 (säv. Michel Toenges, san. Jokinen, sov. Jokinen)
Amigo – 2.38 (säv. Jokinen, san. Jokinen, sov. Jokinen)
Lumihauta – 1.39 (säv. Helin, san. Helin-Laaksoharju, sov. Helin)
Sou vat? – 2.28 (säv. Jokinen, san. Jokinen-Pitkäsalo, sov. Jokinen)
Poppanaa – 1.44 (säv. Jokinen, san. Jokinen, sov. Jokinen)
Tosi routari – 2.32 (säv. Helin, san. Helin, sov. Helin)
Kokoonpano

Vesku Jokinen – laulu
Jari Helin – kitara
Hantta Viinamäki – basso
Riku Purtola – rummut
+
Jukkis Järvinen – piano (kappale "Poppanaa")
Sepelhanhi

| Sepelhanhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Alaheimo::  Hanhet Anserinae
Suku::  Kirjohanhet Branta
Laji::  bernicla
Kaksiosainen nimi
 Branta bernicla  (Linnaeus, 1758) 

Katso myös
   Sepelhanhi Wikispeciesissä   Sepelhanhi Commonsissa 
Infobox OKNimi-testi OKIUCN-testi OK: 
Äänitetty Englannissa.
Äänitiedostojen kuunteluohjeet
Branta bernicla
Sepelhanhi (Branta bernicla) on pienikokoinen hanhi.
Koko ja ulkonäkö

Sepelhanhi on pieni ja lyhytnokkainen hanhi, jonka höyhenpeite on mustanruskean ja valkean kirjava. Pää ja rinta mustat, kaulassa valkea sepel. Selkä harmaa, kupeet vaaleanharmahtavat. Alaperä on puhtaan valkoinen ja varsinainen pyrstö hyvin lyhyt. Pyrstön avulla sen voi erottaa mm. merihanhesta ja valkoposkihanhesta.
Pituus on 56–61 cm, siipien kärkiväli 115 cm, paino 1,0–2,2 kg.
Euroopan vanhin rengastettu sepelhanhi on ollut brittiläinen 28 vuoden 8 kuukauden ikäinen lintu.
Levinneisyys

Sepelhanhi pesii pohjoisilla merenrannoilla ja muuttaa Etelä-Suomen yli talvehtimaan. Pohjois-Amerikassa pesii alalaji nigricans, jolla lähes mustat kupeet, Itä-Kanadasta Huippuvuorille vaaleakupeinen alalaji hrota. Euroopan pesimäkanta asustaa Huippuvuorilla (noin 5 000 paria) ja Venäjällä Kaninin niemimaalla. Euroopassa talvehtii noin 320 000 sepelhanhea, joista 300 000 on kotoisin Venäjältä, pääosin Taimyrin niemimaalta. Maailmassa arvioidaan olevan noin 570 000 yksilöä. Sepelhanhi ei pesi Suomessa.
Elinympäristö

Arktisten alueiden rannat ja tundra. Vetiset luhdat ja suot. Muuttoaikoina tavataan meri- ja järvialueilla. Kevätmuutto tapahtuu toukokuussa, jolloin Suomenlahden yli muuttaa muutamassa päivässä lähes koko Euroopassa talvehtinut populaatio. Syysmuutto tapahtuu pitemmän ajan kuluessa syys-lokakuussa, eikä kevätmuuttoon verrattavaa massatapahtumaa esiinny.
Lisääntyminen

Pesä on maassa, usein lammen rannalla. Sepelhanhi tekee 3–5 munaa, joita naaras hautoo 24–26 päivää. Poikaset ovat pesäpakoisia ja ne ovat lentokykyisiä noin 40 vuorokauden kuluttua kuoriutumisestaan. Parisuhde on monivuotinen, ja pari on hyvin pesäpaikkauskollinen. Sukukypsä 3-vuotiaana.
Ravinto

Pesimäalueilla laiduntaa ruohoa, sammalta ja jäkälää, sekä puolisukeltaa vesikasveja ja -hyönteisiä. Talvehtimisalueilla etenkin Zostera-suvun lajien juuret, korret ja lehdet ovat sepelhanhen suosiossa.
Aiheesta muualla

Hottola, Petri 1984: Sepelhanhen Branta bernicla nigricans -rotu ensi kertaa Suomessa. - Lintumies 3.1984 s. 102–105. LYL.
Rosendahl, Leo & Saarinen, Eino 1980: Havainto sepelhanhiparven levähtämisestä Hirvensalmen Puulavedellä. - Lintumies 4.1980 s. 181. LYL.
Wiss, Kai & Andersson, Göran 1979: Prutgäss Branta bernicla kolliderade med färja. - Ornis Fennica 56:172.
Sepelhanhi Lintukuva-verkkopalvelussa
LuontoPortti: Sepelhanhi (Branta bernicla)
ITIS: Branta bernicla (englanniksi)
Lisätietoa sepelhanhesta (englanniksi)
Snežana Mihailova

| Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Mitalit> Maa:   Bulgaria.Naisten koripallo. Olympialaiset  | Maa:   Bulgaria> Naisten koripallo. |
| --- | --- | --- | --- |
|  Hopeaa | Moskova 1980 |  |  |
|  Pronssia | Montréal 1976 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Ranska 1976 |  |  |
Snežana Mihailova (bulg. Снежана Михайлова, s. 29. tammikuuta 1954 Trjavna) on bulgarialainen kilpauransa päättänyt koripalloilija ja olympiamitalisti.
Mihailova saavutti Bulgarian naisten maajoukkueessa olympiahopeaa Moskovassa 1980, olympiapronssia Montréalissa 1976, ja EM-pronssia Ranskassa 1976. Hän kuului Bulgarian kokoonpanoon myös vuosien 1974, 1978 ja 1981 EM-kilpailuissa.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Snežana Mihailova Kansainvälinen olympiakomitea. (englanniksi)
Bulgarian joukkue – Kesäolympialaiset 1976
4 Goltševa |
5 Metodieva |
6 Makaveeva |
7 Mihailova |
8 Gjurova |
9 Bogdanova |
10 Jordanova |
11 Dilova |
12 Štărkelova |
13 M. Stojanova |
14 Skerlatova |
15 P. Stojanova
Bulgarian joukkue – EM-kilpailut 1976
4 Goltševa ·
5 Metodieva ·
6 Makaveeva ·
7 Mihailova ·
8 Jankova ·
9 Bogdanova ·
10 Novkova ·
11 Dilova ·
12 Štărkelova ·
13 M. Stojanova ·
14 Skerlatova ·
15 P. Stojanova
Bulgarian joukkue – Kesäolympialaiset 1980
4 Goltševa |
5 Metodieva |
6 Makaveeva |
7 S. Mihailova |
8 Dermendžieva |
9 Bogdanova |
10 A. Mihailova |
11 Brainova |
12 Slavtševa-Stefanova |
13 Radkova |
14 Germanova |
15 Stojanova
Scream VI

| Scream VI |
| --- | --- |

Ohjaaja:   Matt Bettinelli-Olpin  Tyler Gillett 
Käsikirjoittaja:   James Vanderbilt  Guy Busick 
Perustuu:  Kevin Williamsonin luomiin hahmoihin
Tuottaja:   William Sherak  James Vanderbilt  Paul Neinstein 
Säveltäjä:  Brian Tyler
Kuvaaja:  Brett Jutkiewicz
Leikkaaja:  Jay Prychidny
Pääosat:   Melissa Barrera  Jasmin Savoy Brown  Jack Champion  Henry Czerny  Mason Gooding  Liana Liberato  Dermot Mulroney  Devyn Nekoda  Jenna Ortega  Tony Revolori  Josh Segarra  Samara Weaving  Hayden Panettiere  Courteney Cox 
Valmistustiedot
Valmistusmaa:  Yhdysvallat
Tuotantoyhtiö:   Spyglass Media Group  Project X Entertainment  Radio Silence Productions 
Levittäjä:  Paramount Pictures
Ensi-ilta:   2023-03-1010. maaliskuuta 2023  
Kesto:  123 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Scream VI on vuonna 2023 ensi-iltansa saanut yhdysvaltalainen slasher-elokuva, jonka ovat ohjanneet Matt Bettinelli-Olpin ja Tyler Gillett. Sen ovat käsikirjoittaneet James Vanderbilt ja Guy Busick. Se on Scream-elokuvasarjan kuudes osa ja elokuvan  Scream (2022) suora jatko-osa.
Scream VI sai ensi-iltansa 10. maaliskuuta 2023. Suomessa ensi-ilta oli 31. maaliskuuta 2023.
Rooleissa

| 0 | 1 | 2 |
| --- | --- | --- |
|  Courteney Cox  | … |  Gale Weathers   |
|  Melissa Barrera  | … |  Sam Carpenter   |
|  Jenna Ortega  | … |  Tara Carpenter   |
|  Hayden Panettiere  | … |  Kirby Reed   |
|  Jasmin Savoy Brown  | … |  Mindy Meeks-Martin   |
|  Mason Gooding  | … |  Chad Meeks-Martin   |
|  Jack Champion  | … |  Ethan Landry   |
|  Liana Liberato  | … |  Quinn Bailey   |
|  Devyn Nekoda  | … |  Anika Kayoko   |
|  Tony Revolori  | … |  Jason Carvey   |
|  Josh Segarra  | … |  Danny Brackett   |
|  Samara Weaving  | … |  Laura Crane   |
|  Henry Czerny  | … |  Christopher Stone   |
|  Dermot Mulroney  | … |  Wayne Bailey   |
|  Skeet Ulrich  | … |  Billy Loomis   |
Seututie 373

Seututie 373 on Kouvolan keskustasta Tykkimäen itäpuolelle kulkeva seututie. Tie on 5,7 kilometriä pitkä, ja on koko matkaltaan päällystetty. Suurin osa tiestä on kaksikaistainen, mutta osuus Kouvolan keskustasta Tornionmäkeen on nelikaistainen.
Tie alkaa Kouvolan keskustasta Salpausselänkadun ja Kauppalankadun (valtatie 12 ja seututie 370 risteyksestä), ja lähtee itään. Tien nelikaistainen osuus alkaa Salpausselänkadun ja Kalevankadun risteyksestä, ja päättyy Tornionmäessä Tornionmäen vesitornin kohdalle Nevantien risteykseen. Tie päättyy Tykkimäen itäpuolella valtatien 6 risteykseen.
Tien osoitenimet ovat Salpausselänkatu tien alkupisteestä Salpausselänkadun ja Kalevankadun risteykseen, Kalevankatu Salpausselänkadun risteyksestä Palomäenkadun risteykseen ja Karjalankatu Kouvolan keskustasta Tykkimäkeen.
SkyOS

| SkyOS |
| --- | --- |

 Tekstieditori SkyPad ja pikaviestiohjelma Scribis
Kehittäjä:  Robert Szeleney
Tuoteperhe:  POSIX-yhteensopiva
Toiminnallinen tila:  Pysähtynyt
Viimeisin vakaa versio:  Build 6915 (1. huhtikuuta 2008)
Ytimen tyyppi:  Laajennettavissa oleva ydin
Lähdekoodimalli:  Suljettu koodi
Lisenssi:  Kaupallinen
Aiheesta muualla
www.skyos.org
Infobox OKNimi-testi OK: 
SkyOS on lopetettu maksullinen käyttöjärjestelmä. Käyttöjärjestelmän kehitys lopetettiin 30. tammikuuta 2009. Viimeinen kehitysversio on sittemmin julkaistu saataville ilmaiseksi. SkyOS on suurelta osin POSIX-yhteensopiva ja sen mukana  tulee ydinosa GNU-työkaluista muun muassa GCC. POSIX-yhteensopivuuden ja GTK+-työkalujen käännöksen johdosta useita  Linux- ja muita UNIX-sovelluksia on käännetty, muun muassa Abiword ja Gaim, myös muutama peli, esimerkiksi Quake.
2006 SkyOS:lla oli rajallinen laitteistotuki johtuen laitteiden ajureiden puutteesta. Kuitenkin moni verkkolaite, äänikortti ja massamuisti on jo tuettu. Nykyinenmilloin? beetaversio (koontikäännös 6669) sisältää USB- ja DMA-tuen sekä käännöksen CUPS:sta jonka avulla tulostaminen on mahdollista monelle paikallis- ja verkkotulostimelle. Vaikka SkyOS tukee 2D-grafiikkakiihdytystä ja VESAaselvennä, niin se ei tue tällä hetkellä 3D-kiihdytystä mitä modernit näytönohjaimet kuten Nvidia:n GeForce ja ATI:n Radeon tukevat.
SkyOS:lla on sovelluksia yleisiin tietokoneen käyttötarkoituksiin: Mozilla Firefox ja Mozilla Thunderbird ovat käännetty. Lisäksi muutama ulkopuolinen kehittäjä on tehnyt sovelluksia ja pelejä SkyOS'lle.
Käyttöjärjestelmän kehitys aloitettiin vuonna 1996 ja sen yhtenä ongelmakohtana oli erittäin rajoittunut laitteistotuki.
Käyttöjärjestelmän viimeinen beetaversio 5.0 (build 6947) julkaistiin ilmaisena.
Tiedostojärjestelmät

Käyttöjärjestelmään lisättiin Haiku-käyttöjärjestelmästä (tuolloin nimellä OpenBeOS) sen avoimen lähdekoodin totetus BeFS:lle (OpenBeFS) ja se nimettiin "SkyFS"-tiedostojärjestelmäksi.
Aiheesta muualla

SkyOS:n kotisivu (Arkistoitu – Internet Archive)
OSNews:n uutisia SkyOS:sta (Arkistoitu – Internet Archive)
Harrastekäyttöjärjestelmien vertailu
Siitinjärvi

| Siitinjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′08″N, 24°10′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Vähä-Musturiin 
Järvinumero:  35.395.1.004
Mittaustietoja
Pinnankorkeus:  144,6 m  
Rantaviiva:  7,801 km  
Pinta-ala:  44,112 ha  
Saaria:  2 
 fiSiitinjärvi 
Siitinjärvi  on Pirkanmaalla Orivedellä Leinolankylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 44 hehtaaria ja se on 2,2 kilometriä pitkä ja 1,0 kilometriä leveä. Järvellä on kartan mukaan kaksi saarta. Sen rantaviivan pituus on 7,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Neejärven valuma-alueeseen (35.395) se kuuluu. Järven vedenpinnan korkeus on 144,6 metriä mpy.
Snežinsk

| Snežinsk (Сне́жинск) |
| --- | --- |
 Leninin patsas Snežinskin keskusaukiolla
 vaakuna
 Snežinsk
 Koordinaatit: 56°05′00″N, 60°44′00″E 
Valtio:  Venäjä
Alue:  Tšeljabinskin alue
Perustettu:  1957
Väkiluku (2010):  48 810
Aikavyöhyke:  UTC+5 (MSK+2)
Infobox OKVirheellinen NIMI-arvo: 
Snežinsk (ven. Сне́жинск) on suljettu kaupunki Tšeljabinskin alueella Venäjällä. Kaupunki perustettiin vuonna 1957. Ennen vuotta 1991 se tunnettiin peitenimillä Kasli-2, Tšeljabinsk-50 ja Tšeljabinsk-70. Snežinsk on toinen Venäjän ydinaseohjelman keskuksista Sarovin kaupungin ohella. Kaupunkioikeudet se sai vuonna 1993.
Kaupungin väkiluku oli vuoden 2010 laskennassa 48 810 (2010).
Ystävyyskaupungit

Livermore, Yhdysvallat
Buston, Tadžikistan
Silver Bow’n piirikunta

Silver Bow’n piirikunta (engl. Silver Bow County) on Yhdysvaltojen Montanan osavaltiossa sijaitseva piirikunta. Sen väkiluku oli 35 133 vuonna 2020. Piirikunnan hallintokeskus on Butten kaupunki. Piirikunta on perustettu vuonna 1881. Butten kaupungin ja Silver Bow’n piirikunnan hallinnot on yhdistetty, ja Silver Bow’n piirikunta onkin ns. yhdistetty kaupunki-piirikunta (engl. consolidated city-county).
Väestö

Vuonna 2020 Silver Bow’n piirikunnan 35 133 asukkaasta valkoisia oli 93,7 %, alkuperäisasukkaita 2,3 %, aasialaisia 0,7 % ja mustia 0,7 %. 2,7 % asukkaista puhui kotonaan jotain muuta kieltä kuin englantia ja 2,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Silver Bow’n piirikunta Wikimedia Commonsissa